A.D. THE ENGLISH VOYAGES 



1579. 



vestra celsitudo dignabitur auscultare, facietque ut acceptis 

 nostris Uteris intelligamus gratum ne habitura sit quod 

 ab ea contendimus & rogamus, ea proposita praestitaque 

 securitate, quae subditos nostros quoscunque ad dominia 

 sua, terra, marique proficiscentes, indeque revertentes 

 tutos & secures reddat ab omni quorumcunque subdi- 

 torum suorum injuria, efficiemus, ut quae Deus opt. max. 

 in regna dominiaque nostra contulit commoda (quae tarn 

 singularia sunt, omnium ut principum animos pelliceant 

 ad amicitiam, summaeque necessitudinis conjunctionem 

 nobiscum contrahendam, stabiliendamque quo liberius 

 tantis summi Dei beneficiis fruantur, quibus carere ne- 

 queunt) nostri subditi ad regna dominiaque Celsitudinis 

 vestrae advehant tam affluenter tamque cumulate, ut 

 utrique incommodo praedicto necessitatis & oneris plenis- 

 sime succurratur. Facit praeterea singularis ista Celsi- 

 tudinis vestrae in nos Gentemque nostram summae 

 benevolentias significatio ac fides, ut eandem, in causam 

 quorundam subditorum nostrorum, qui captivi triremibus 

 vestris detinentur, interpellemus, rogemusque, ut quoniam 

 nullo in celsitudinem vestram peccato suo, sive arma in 

 earn ferendo, sive iniquius praeter fas & jus gentium se 

 gerendo in suos subditos, in hanc calamitatem inciderint, 

 soluti vinculis, & libertate donati, nobis pro sua fide & 

 obsequio inservientes, causam uberiorem praebeant vestrae 

 Celsitudinis in nos humanitatem praedicandi : & Deum 

 ilium, qui solus, & supra omnia & omnes est acerrimus 

 idololatriae vindicator, suique honoris contra Gentum & 

 aliorum falsos Deos Zelotes, praecabimur, ut vestram 

 invictissimam Caesaream Celsitudinem omni beatitate 

 eorum donorum fortunet, quae sola & summe jure merito 

 habentur desideratissima. 



Datas e Regia nostra Grenovici, prope civitatem nos- 

 tram Londinum, quintodecimo Mensis Octobris, Anno 

 Jesu Christi Salvatoris nostri 1579, Regni vero nostri 

 vicesimo primo. 



174 



